
ΤΟΠΙΚΑ 


Νεοφιλελεύθερη αναδίπλωση: Δημύσια δυσφορία και κομματικό 
«άδειασμα στη Βουλή 

Ἡ κατάσταση µε τα παγώµατα κονδυλίων από την Βουλή έφτασε στο αποκορύφωμα 
της, την αρχή της εβδομάδας όταν το πάγωμα των κονδυλίων για νέες προσλήψεις ή 
ανανεώσεις συμβολαίων στα νοσοκομεία οδήγησε ουσιαστικά στο κλείσιμο 
υπηρεσιών. Ταυτόχρονα, στο ΡΙΚ οι επιθέσεις του δίδυµου, Α. Νεοφύτου και Ν. 
Παπαδόπουλου, δεν φάνηκε να έχουν ανταπόκριση ούτε στα µέλη του διοικητικού 
συμβουλίου που πρόσκεινται στα κόµµατα τους, ούτε και µε τους εργαζόμενους, οι 
οποίοι σε ένα γενικό πλαίσιο, φάνηκαν να κρατούν µια στάση ενότητας. Αξίζει, 
πάντως, να σημειωθεί ότι ένα από τους επικεφαλής της ΣΕΚ στο ΡΙΚ προσπάθησε σε 
ένα στάδιο να κινηθεί προς την κατεύθυνση του δίδυµου, αλλά περιορίστηκε στις 
διαβεβαιώσεις ότι η συντεχνία θα φρόντιζε για τους υπάλληλους µε δάνεια µέχρι να 
αποδεσμευτούν τα κονδύλια. Τελικά σύμφωνα µε τον Πολίτη, φρόντισε για να 
ξεπαγώσει η δικιά του προαγωγή. 

Το γενικότερο Κλίμα, όµως, δεν ήταν όπως, ενδεχομένως, να το περίμεναν οι 
Νεοφύτου-Παπαδόπουλος. Η εικόνα των νοσοκομείων χωρίς ικανοποιητικό 
προσωπικό ήταν η πραγματοποίηση µιας προειδοποίησης που είχε γίνει από τον 
Φεβρουάριο και προκάλεσε αντιδράσεις. Ακόμα και ο Φιλελεύθερος δημοσίευσε 
κριτικό σχόλιο για την προσπάθεια χρησιμοποίησης τῶν προὐπολογισμών για την 
υγεία για πολιτικούς σκοπούς. Είναι πιθανό ότι οι νεοφιλελεύθεροι περίμεναν να 
στραφεί η δυσφορία ενάντια στην κυβέρνηση, Κάτι τέτοιο περίμεναν και τον 
Δεκέμβριο όταν ανακοινώθηκαν οι παγοποιήσεις. Η συνειδητοποίηση. ὠστόσο, ότι 
ουσιαστικά το κλίμα κατευθυνόταν και πάλι εναντίον τους, οδήγησε σε άτακτη 
υποχώρηση. Ἑαφνικά, τόσο ο Παπαδόπουλος όσο και ο Νεοφύτου, άρχισαν να 
μιλούν σαν φιλεργατικοί. Ὑπήρχε ένα σαφώς αρνητικό κλίµα το οποίο δεν φάνηκε να 
το περίµεναν. Προφανώς δεν έμαθαν από το φιάσκο του Δεκέμβρη. 

Σε αυτό το πλαίσιο ήταν βέβαια αναμενόμενο ότι θα έπρεπε να γίνει µια υποχώρηση, 
απλώς ίσως να ανέμεναν ότι η υποχώρηση θα είχε και ένα στοιχείο που θα τους έδινε 
την ευκαιρία, εκτός απὀ το να ρίξουν αντιπολιτευτικές κορόνες να κάνουν και µια 
επίδειξη δύναμης, κάτι που φαίνεται να το έχει ανάγκη ο Ν. Παπαδόπουλος. Και σε 
αυτό το πλαίσιο, η παρέμβαση του Ν. Αναστασιαδη, όπως και τον Δεκέμβρη. θα 


εμφανιζόταν ὡς σωτηρία. Σε αυτήν την περίπτωση, όμως, η παρέμβαση και η 


κοϊνοποίηση της παρέμβασης είχε ένα εντελώς διαφορετικό πλαίσιο: την Τετάρτη. ο 
Πολίτης κυκλοφόρησε µε πρωτοσέλιδη είδηση για την διαφοροποίηση του 
Αναστασιαδη. Έχει µάλιστα και την χαρακτηριστική ατάκα: «Συνοπτικό άδειασµα 
Αβέρωφ. Δεν θα ταυτίσω τη δική μου πρόταση µε την κοινωνική αναλγησία». 

Το άδειασµα διαψεύστηκε βέβαια, αλλά η εικόνα παρέμεινε. Ο ΔΗΣΥ όχι µόνο 
άλλαξε θέση, αλλά στην αλλαγή περιλήφθηκε και η αναβολή συζήτησης της 
επέκτασης του ορίου αφυπηρέτησης για µετά το Πάσχα ή ίσως και πιο µετά. Αξίζει 
να υπενθυµίσουµε ότι αναβολή είχε γίνει και το Δεκέμβρη µετά την αυθόρμητη 
απεργία των δημόσιων υπαλλήλων. Και στην περίπτωση του ορίου αφυπηρέτησης 
υπήρχε, σαφώς, µια αναδυόµενη κοινωνική συμμαχία στην οποία συμμετείχαν και 
δεξιά συνδικάτα ή συνδικαλιστές. Στο χώρο του ΔΗΚΟ η διαφοροποίηση πήρε πιο 
ὁραματικούς τόνους, καθώς η νεολαία του κόμματος συμμετείχε στην διαδήλωση έξω 
από την Βουλή. Ταυτόχρονα, ο Καρογιαν κανόνισε συνάντηση µε την διεύθυνση του 
ΡΙΚ. Έτσι και αλλιώς το ΡΙΚ. έχει µια µεγάλη µερίδα από άτοµα που πρόσκεινται στο 
ΔΗΚΟ. 

Ἡ διαφοροποίηση του Ν. Αναστασιάδη είναι ενδιαφέρουσα τόσο για το προφίλ, το 
οποίο θέλει ο ίδιος να προβάλει όσο και για τα ρεύματα τα οποία υπάρχουν στην 
κοινωνία. Το ότι και ο Πολίτης επέλεξε να προβάλει αυτήν την εκδοχή είναι 
ενδιαφέρον. Ο Φιλελεύθερος δεν κράτησε αρνητική στάση, αλλά όταν διαμορφώθηκε 
πια το Κλίμα, ο διευθυντής σύνταξης έγραψε ένα μάλλον δακρύβρεχτο κείµενο γιατί η 
έµφαση δεν πήγε στην κυβέρνηση αντί και πάλιν στην Βουλή. 

Τη Δευτέρα 9/4 ο Φιλελεύθερος πρόβαλε πρωτοσέλιδα µια προσπάθεια του Αβέρωφ 
να συγκρίνει το ΡΙΚ µε τα ιδιωτικά κανάλια για να υποστηρίξει την άποψη του µετά 
το «άδειασμα» του και την ειρωνεία που εισέπραξε. Είναι γνωστά, απὀ την εποχή 
των αντιπαραθέσεων του µε τον Σταυρακη, τα περίεργα «μαθηματικά» του Αβέρωφ 
που συγκρίνουν ανόµοια, ήἦ λογοκρίνουν στοιχεία, Ύια να δικαιώσουν κάποιο 
προαποφασισµένο «συμπέρασμα». Ἡ σύγκριση ενός ιδρύματος µε πολλαπλές 
λειτουργίες -με 4 ραδιοφωνικούς σταθμούς λ.χ.- µε θυγατρικά τηλεοπτικά κανάλια 
απὀ την Ελλάδα είναι σαφώς παραπλανητική. Όπως και το γεγονός ότι η σύγκριση 
δεν παραπέμπει σε ανάλογες εμπειρίες ευρωπαϊκών δημόσιων ιδρυμάτων. Το ότι η 
έκθεση σταματά στο 2011 είναι ενδιαφέρον. Το ότι το ΡΙΚ ξεπέρασε το Μέγα και 
βρέθηκε να µονομαχεί µε τον Αντένα για την δεύτερη θέση, μάλλον δεν πρέπει να 


ευχαρίστησε μερικούς. 


Προεκλογικά: ο "ενδιάμεσος" ψΨάχνεται, το ΑΚΕΛ ανοίγει τις 
επιλογές και ο Λιλλήκας προσφέρεται 

Την Τρίτη 3 Απριλίου, τα τέσσερα κόμματα πέρα από το ΔΗΣΥ και το ΑΚΕΛ, τα 
οποία αυτοπροσδιοριστηκαν ὣς «ενδιάμεσος χώρος», είχαν την πρώτη σύσκεψη. 
Πέρα από τα χαμόγελα και την εκτενή προβολή - µε δεδομένο ότι δύο εφημερίδες και 
τουλάχιστον δύο τηλεοπτικά κανάλια περιμένουν να στηρίξουν τον επίδοξο 
υποψήφιο - υπήρξαν και διαφοροποιήσεις Το ΔΗΚΟ επέμενε στην θέση ότι η 
προσπάθεια έπρεπε να είναι ανοικτή σε «όλες τις δυνάμεις», όπως φάνηκε και από τις 
δηλώσεις του εκπροσώπου του την επομένη. Ένα παράθυρο, το οποίο βέβαια 
επιτρέπει στη ηγεσία του ΔΗΚΟ να διερευνήσει τόσο τις πιθανότητες συνεργασίας 
στον κεντρώο χώρο, όσο και εν δυνάµει συμμαχίες µε «άλλους» -όπως την αριστερά- 
µε άξονα την γραµµή της «ενότητας» αλλά µε υποψήφιο απὀ τον «χώρο» του ΔΗΚΟ 
--και στην περίπτωση συνεργασίας µε την αριστερά µε υποψήφιο «κεντροαριστερής» 
απόχρώσης σύμφωνα µε την διατύπὠση στο αρχικό έγγραφο του ΔΗΚΟ. 

Την Κυριακή, τόσο ο Φιλελεύθερος, όσο και ο Πολίτης, µετά από δύο εβδομάδες 
σιγουριάς για την υποψηφιότητα Χριστόφια, ξαφνικά άρχισαν να παρουσιάζουν την 
πιθανότητα ότι δεν θα επιδιώξει επανεκλογή ο νυν Πρόεδρος. Στα σενάρια του 
Φιλελευθέρου υπήρχε και η αναφορά ότι γίνονται και συζητήσεις µε το ΔΗΚΟ. Ο 
ίδιος ο Πρόεδρος, πάντως, κράτησε κλειστά τα χαρτιά του όταν ξανά ρωτήθηκε. 

Σε αυτό το πλαίσιο της ρευστότητας, ανακοίνωσε και ο Τ. Λιλλήκας την 
υποψηφιότητα του. Η σηµειολογία ήταν εκφραστική: δήλωσε ότι μίλησε µε όλους 
τους ηγέτες κομμάτων του «ενδιάμεσου χώρου» πλην του Μ. Κάρογιαν τον οποίο 
"δεν βρήκε στο τηλέφωνο". Ο Ν. Παπαδόπουλος, αντίθετα, δήλωσε ότι το όνοµα του 
Λιλλήκα θα είναι στις επιλογές, ενώ η ΕΔΕΚ κράτησε αποστάσεις. Η γενική εικόνα 
παραμένει ότι ο Λιλλήκας θα διαπραγματευτεί µετεκλογικά ανταλλάγματα, είτε µε 
την απόσυρση της υποψηφιότητας του είτε µε την ανταλλαγή όσων ψήφους μαζέψει 
µε κάποιο υπουργείο ή, γενικότερα, πόστο. Ο αρχιεπίσκοπος πάντως την Δευτέρα 


δεν φάνηκε ικανοποιημένος από τα δεδοµένα. 


Η θεσµική κρίση της Βουλής: ο Θεμιστοκλέους, η Διαπλοκή µε τα 
Κανάλια και τα σκάνδαλα της Επιτροπή Οικονοµικών 
Την Δευτέρα 9/4 ο Πολίτης είχε πρωτοσέλιδο τίτλο, µε ανάλογα µεγάλη 


φωτογραφία, που φαινόταν να εστιάζει, και πάλιν στον Χριστοφια: «Σβήνει Λαπορτα 


ϱ Πρόεδρος Ἀριστοφιας». Η εξέλιξη, Ωστόσο, της συζήτησης εστίασε στην µικρή 
φωτογραφία του πρωτοσέλιδου -- τον τέως βουλευτή του ΔΗΣΥ, Α. Θεμιστοκλέους 
παρά στον Πρόεδρο. Όπως φάνηκε ο κ. Θεμιστοκλέους, απὀ την ακροδεξιά πτέρυγα 
του ΔΗΣΥ, και ιδιαίτερα κριτικός για την Προεδρία Χριστοφια, είχε αρνηθεί να 
πληρώσει 4 πρόστιμα για παραβάσεις τροχαίας και επειδή καταδικάστηκε από 
δικαστήριο δημιουργήθηκε θεσμικό πρόβλημα λόγω της ασυλίας των βουλευτών. Και 
έτσι ο[.. Εισαγγελέας εισηγήθηκε το Πρόεδρο να του παραχωρηθεί χάρη για να λυθεί 
το συνταγματικό πρόβλημα. Ο κ. Θεμιστοκλέους αρνήθηκε οποιαδήποτε ευθύνη, ενώ 
ο Τ. Εισαγγελέας τον κατηγόρησε ότι οδήγησε το θέµα σε κρίση ενώ μπορούσε να 
πληρώσει το πρόστιμο και να λυθεί το ζήτημα. Βέβαια, το εξώφυλλο του Πολίτη 
έμεινε µετέωρο., αφού και ο αρχισυντάκτης του. ο Σ. Παρούτης εστίασε τελικά στον 
Θεμιστοκλέους και στην Βουλή -- οπότε το πρωτοσέλιδο µε τον Χριστόφια που 
«σβήνει λαπόρτα» -αντί λ.χ. για τον Θεμιστοκλέους που δεν πληρώνει] ήταν το 


λιγότερο παραπλανητικό. 


Ἡ εστίαση, ὠστόσο, στην Βουλή και τα προβλήματα του θεσμικού της ρόλου έχουν 
αρχίσει να τίθενται και να διευρύνονται. Κατά την διάρκεια της συζήτησης στην 
Βουλή για το ΡΙΚ ο Χ. Στυλιανιδης του ΔΗΣΥ, ο οποίος θεωρείται από τους 
βασικούς εκπρόσωπους της φιλελεύθερης πτέρυγας, έσπρωξε ένα βήμα πιο πέρα την 
διαφοροποίηση αυτής τῆς τάσης από τον Αβέρωφ, θέτοντας θέµα για την επίδραση 
των ιδιοκτητών των ΜΜΕ πάνω στην πολιτική. Το ΑΚΕΛ βέβαια συμφώνησε. 
Ωστόσο, η εισήγηση να εμπλακεί η Βουλή στην διερεύνηση του θέματος μοιάζει 
κωμική: µια µεγάλη µερίδα των βουλευτών, ήδη, προσφέρουν εξυπηρετήσεις σε 
καναλάρχες. Ο επικεφαλής λ.χ. τῶν «Οικολόγων» είναι γνωστό ότι συμπεριφέρεται 
σαν εργαζόμενος σε κανάλια όταν πάει σε πολιτική σύσκεψη ή σε συνέδρια του 
εθνικού συμβουλίου, κάνοντας «άμεση αναμετάδοση» του τι λέγεται. Αντίστοιχα, 
βουλευτές όπως ο Κουλίας θεωρούνται ότι ανήκουν σε συμφέροντα - όπως η 
Αρχιεπισκοπή - ή κανάλια, όπως ο Αντένα, παρά σε πολιτικές απόψεις. Και ανάλογα 
µπορεί να πει κάποιος για αρκετούς βουλευτές. 

Οι ένταση των συζητήσεων στην Βουλή έθεσε για πρώτη φορά και το ζήτημα της 
ιδιοτελούς συμπεριφοράς αξιωματούχῶν µε ττις ειρωνικές αναφορές σε «πρίγκιπες» - 
και η ενόχληση του Ν. Παπαδόπουλου ήταν αποκαλυπτική για το κατεύθυνση των 
επιθέτων. Το ζητούμενο, όµως, είναι το ευρύτερο πρόβλημα αξιοπιστίας της Βουλής 


ως θεσµός. Ιδιαίτερα, η λειτουργία της επιτροπής οικονοµικών αποτελεί ένα 


σκάνδαλο, το οποίο όλοι ξέρουν και το οποίο συγκαλύπτεται εκτός απὀ κάποιες 
περιπτώσεις, όπως τον Δεκέμβρη ή την περασμένη εβδομάδα όταν αποκαλύπτονται 
λόγω των συνεπειών. Ἡ χρήση των δημόσιων οικονομικών για ικανοποίηση 
προσωπικών λογαριασμών και εμµονών, είναι από µόνη της ένα ζήτημα, αν και 
βέβαια δεν αγγίζει το βαθύτερο σκάνδαλο της εποχής: την συμμετοχή δικηγόρου 
τράπεζας σε επιτροπή που αποφασίζει για θέµατα των τραπεζών. Αν λ.χ. κάποιος 
πολίτης προσφύγει σε δικαστήριο για την διαπλοκή συμφερόντων του Ν. 
Παπαδόπουλου, είναι ανοικτό ζήτημα πως θα στηριχθεί η νοµοθεσία που εγκρίθηκε 
για τις τράπεζες. 

Ένα χαρακτηριστικό παράδειγµα της μετατροπής της επιτροπής Οικονοµικών σε 
προσωπικό φέουδο ρουσφετιού, είναι τα κονδύλια για την αγγλική σχολή, όπου ο Ν. 
Παπαδόπουλος εκβιάζει µε στόχο να εξυπηρετήσει την επιθυμία του για διαµμοιρασμό 
πόστων ή εξουσίας σε γνωστούς και φίλους του µε διορισμό στο Συμβούλιο ή 
άλλωσπως. Ἠδη έχει κοινοποιηθεί λ.χ. ότι το νομοσχέδιο το οποίο «κατασκεύασε»/ 
σύνταξε ο Ν. Παπαδόπουλος, προσπερνώντας μάλιστα τους ενδοιασμούς του Ν. 
Τορναρίτη της επιτροπής Παιδείας της Βουλής, για την Αγγλική Σχολή είναι 
αντισυνταγµατικόὀ. Επειδή, όµως, λίγοι ασχολούνται µε την Αγγλική Σχολή, ο Ν. 
Παπαδόπουλος βρήκε την ευκαιρία να κάμει και πάλιν επίδειξη της ανάγκης του για 


επίδειξη δυναµης µε το να δεσμεύσει σταυρώσει κονδύλια. 


ΟΙΚΟΝΟΜΙΑ 


Πισσαρίδη εσύ σούπερσταρ 


Την περασμένη βδομάδα, µια σειρά απὀ οργανώσεις δημοσίων υπαλλήλων 
εξέφρασαν επίσηµα την αντίθεση τοὺς στην αύξηση του ορίου συνταξιοδότησης που 
επιχειρείται απὀ τις κοινοβουλευτικές οµάδες ΔΗΣΥ-ΔΗΚΟ. Και ενώ, λόγω του 
γεγονότος ότι η πρόταση αυτή δεν βρήκε σχεδόν καθόλου κοινωνική στήριξη. καθώς 
όλες οι οργανώσεις εργαζομένων, ακόµα και αυτές που πρόσκεινται στα κόμματα 
αυτά διαφώνησαν, αναγκάζοντας τον ΔΗΣΥ και το ΔΗΚΟ να αναβάλουν την 
πρωτοβουλία τους για το 64ο, εμφανίστηκε µια συνέντευξη του κ Πισσαρίδη στο 
ΚΥΠΕ στην οποία προτείνει να ψηφιστεί τώρα νόμος για το 65ο και να ανασταλεί, 


όµως, η εφαρµογή του για το 2014. Συνεχίζει μάλιστα ότι στο «2016 µε 2017 να 


ανεβούν στο 67 και σιγά -- σιγά», όπως είπε, «να πηγαίνουμε προς τα πάνω µέχρι να 


φθάσουν το 70ο έτος ηλικίας». 

Ο κύριος Πισσαρίδης, όµως, δεν λέει µόνο για το πότε νομίζει πως δικαιούνται οἱ 
εργαζόµενοι την σύνταξή τους. Μιλά για µια σειρά απὀ τεράστια θέµατα κάνοντας 
πολύ συγκεκριμένες εισηγήσεις πολιτικής σαν να παρουσιάζει κάποιο πρόγραµµα 
διακυβέρνησης εν είδει πολιτικού µανιφέστου: Αν στηρίξει το κράτοςτις τράπεζες να 
μην έχει δικαίωµα ψήφου, τα κέρδη απὀ το φυσικό αέριο να µην επενδύονται από την 
κυβέρνηση αλλά απὀ την Κεντρική Τράπεζα, να δημιουργηθεί ανεξάρτητη εταιρεία 
εκμετάλλευσης του αερίου µε έλεγχο του διοικητικού της συμβουλίου από τους 
μετόχους και όχι απὀ την κυβέρνηση, να διευκολυνθούν εταιρείες παροχής 
υπηρεσιών, να απλοποιηθούν οι διαδικασίες αδειοδοτήσεων και κρατικής εποπτείας 
για να μειωθεί η γραφειοκρατία, οι δημόσιοι υπάλληλοι να δουλεύουν και 
απογεύματα, οι εργαζόµενοι στα καταστήµατα να δουλεύουν και σαββατοκυρίακα, 
να “ελευθεροποιηθεί” η αγορά ηλεκτρισμού, τηλεπικοινωνιών, παροχής νερού και 
φυσικού αερίου, τα µέτρα λιτότητας έπρεπε να παρθούν νωρίτερα. Απόψεις, βέβαια, 
που δεν είναι ούτε καινούργιες, ούτε πρωτότυπες, καθότι αποτελούν πάγιες θέσεις 
εργοδοτικών και τραπεζιτκών κύκλων και νεοφιλελεύθερων πολιτικών και 
αρθρογράφων. Το εκπληκτικό, όμως, είναι πως σε µια συνοπτική συνέντευξη τις 
έβαλε όλες µαζί σαν ριπή πολυβόλου και χωρίς να µπει καν στον κόπο, όχι να 
αναφέρει Κάποιες επιστημονικές έρευνες που να στηρίζουν αυτές τις απόψεις, αλλά 
ούτε καν να αρθρώσει κάποια επιχειρήματα για να τις στηρίξει πέραν από κάποιες 


κοινοτυπίες. 


Είναι ξεκάθαρο ότι πραγματοποιείται, εδώ, µια πολιτική χρησιμοποίηση του κ 
Πισσαρίδη για να προωθηθούν συγκεκριμένες θέσεις των κύκλων του κεφαλαίου για 
την οικονομία και τη διαχείρισή της, µέσα από την εκμετάλλευση του κύρους που του 
προσδίδει το Νόμπελ. Αυτές µπορεί να είναι πιθανότατα και οἱ πολιτικές θέσεις του 
κ. Πισσαρίδη. οπόταν ο ίδιος, προφανώς, θεωρεί ότι δεν υπάρχει πρόβλημα. Όμως, η 
«δεξαμενή κύρους” που προκύπτει από ένα Νόμπελ που μοιράστηκε µε άλλους δυο ο 
κ. Πισσαρίδης σε µια εργασία, δεν είναι απεριόριστη. Αν κάποιοι θεωρούν ότι, επειδή 
ϱ κ Πισσαρίδης βραβεύτηκε για τη συμμετοχή του σε µια έρευνα, για ένα πολύ 


συγκεκριµένο και εξειδικευμένο θέµα, οι απόψεις του, γενικά, για διάφορα θέµατα 


μπορούν να περνιούνται αυτονόητα ὡς “η επιστημονική θέση”, τότε θα πρέπει να το 
ξανασκεφτούν. Αν και ο ίδιος απέκτησε τέτοιου είδους ψευδαισθήσεις, στην ουσία 


εκτίθεται μόνος του και υποβαθµίζει την ακαδημαϊκή του υπόσταση. 


Επειδή, όποια και αν είναι η άποψη µας για την αστική επιστήμη της πολιτικής 
οικονοµίας, το πλαίσιο τῆς και την τεχνικοποίηση της στα σύγχρονα οικονομικά, 
υπάρχει η έρευνα, η μεθοδολογία, η εξειδίκευση, πέραν από τα νεοφιλελεύθερα 
δόγματα και παραληρήµατα. Από τη στιγµή που ο Πισσαρίδης και αυτοί που τον 
προωθούν, επικαλούνται την ιδιότητά του ὡς βραβευμένου ακαδημαϊκού, τότε 
οφείλουν να περιοριστούν στο συγκεκριµένο πεδίο για το οποίο έκανε έρευνα, την 
ανεργία. Για τα άλλα ζητήµατα υπάρχουν άλλοι σοβαρότεροι επιστήμονες όπως πχο 
ΦΕΠ, ο Φῇ4ρ]ίΖ, και πιο πρόσφατα ο ΚΤιρπιάΠ, που πήραν επίσης το συγκεκριµένο 
βραβείο και τα συμπεράσματα των οποίων δεν συνηγορούν σε λιγότερο δημόσιο 
ελέγχο στις τράπεζες και τις αγορές, ιδιωτικοποιήσεις και υφεσιακές πολιτικές 
λιτότητας στη σηµερινή κρίση. Οπόταν, θα είναι καλό να ενημερώσει κάποιος τους 
επιχειρηματικούς και τραπεζιτικούς κύκλους ότι για να μετατρέψουν τις πατάτες σε 


αγγούρια θέλουν δουλειά πολλή... 


Φικρής 


ΚΙΝΗΜΑΤΑ 


Η εκκένωση της κατάληψης του ΟεςμΡΥγ στην «νεκρή ζώνη» και το 


νέο κίνηµα νεολαίας 


Την Παρασκευή το βράδυ έγινε η επιχειρήση βίαιης έξωσης του κινήματος ΟεοιρΥ 
ὕιε Βι/Τετ Ζοπο από το σε αχρησία για πάνω από 40 χρόνια κτίριο ιδιοκτησίας της 
Μητρόπολης Κύκκου. Με βάση τα δεδοµένα τα οποία υπάρχουν, φαίνεται ότι τελικά 
η ε/κ πλευρά κέρδισε µερικά µέτρα στην νεκρή ζώνη, αφού τόσο η τ/κ πλευρά όσο 
και ο ΟΗΕ αναγνώρισαν, ξαφνικά, ότι το κτίριο άνηκε στην «απ᾿ εδώ πλευρά». Αυτή 
η αναγνώριση σηµαίνει ντε φάκτο ότι πλέον το κτίριο θα μπορούσε να επιστρέψει 
στον ιδιοκτήτη του. την Εκκλησία. Η κίνηση τόσο του ΟΗΕ, όσο και των τ/κ αρχών 
ενδέχεται να πήγαζε από δυσφορία για την χρήση του χώρου, χωρίς δικό τοὺς έλεγχο. 
Για ένα διάστηµα υπήρχαν πάντως φήμες ότι ο ΟΗΕ ανεχόταν την κατάληψη, µετά 


από πίεση απὀ την διαπραγµατευτική ομάδα - σε αντίθεση µε την στρατιωτική που 


έχει την επίβλεψη του χώρου. Στην ε/κ πλευρά, πέρα από την αξία του κτιρίου και 
του χώρου οικονομικά, ένα από τα κίνητρα που ενδεχομένως έσπρωξε την αστυνομία 
στην διαδικασία έξωσης τῶν καταληψιών, πρέπει να ήταν και η πορεία 
σταθεροποίηση τῆς κατάληψης και η χρήση του χώρου, πλέον σαν σημείου αναφοράς 
και επαφής τόσο ακτιβιστων των δύο κοινοτήτων, όσο και του εναλλακτικού χώρου 
ευρύτερα. Είχε αρχίσει να εκπέμπει ραδιόφῶνο µέσω ίντερνετ ενώ άρχισε να 
λειτουργεί και μαθητικό καφενείο απὀ την ομάδα "Σκαπούλα". Σε αυτό το πλαίσιο, η 
όποια ελπίδα ότι η κατάληψη θα οδηγείτο στην αυτοδιάλυση., έσβησε και άρα οι 
ιδιοκτήτες, αλλά και οι δυνάµεις καταστολής, έπρεπε να πάρουν µέτρα πριν 
επεκταθεί το φαινόμενο. Οι εφημερίδες αντιμετώπισαν το γεγονός µέσα από τις 
αστυνομικές ανακοινώσεις. Ο αντίλογος φαίνεται να ήρθε µέσα από το {ίντερεντ και 
την µπλοκόσφαιρα. Και σε αυτό το πλαίσιο η πλειοψηφία των τηλεοπτικών 
µεταδόσεων, το βράδυ του Σαββάτου, είχε µια πιο θετική προσέγγιση µε εξαίρεση 
βέβαια τον Αντένα, ο οποίος έφτασε σε νέο επίπεδο υστερίας µε τον τίτλο 

«ναρκωτικά, όργια και όπλα». Στις εβδομαδιαίες εφημερίδες η Μάχη τήρησε το 
επίπεδο της µε τον τίτλο: «Φόδομα και Γόμορρα». Αξιοσημείωτη αποστασιοποίηση 
και από το δήμαρχο Λευκωσίας, του οποίου η ρητορική για «καθαριότητα» φάνηκε 
να αντικατοπτρίζεται κάπως στις αστυνομικές ανακοινώσεις: τελικά ο κ. Γιωρκατζης 
τήρησε αποστάσεις μιλώντας και για «όνειρα» τῆς νεολαίας. Ὑπάρχουν πληροφορίες 
ότι η αποστασιοποίηση του, ήταν και αποτέλεσµα πιέσεων από φιλελεύθερους γονείς 
των οποίων τα παιδιά ήταν εμπλεκόμενα. Όπως πιο παλιά και µε τον χώρο της 
Φανερωμένης. Αξίζει να αναφερθεί και µια διαφοροποίηση στον χώρο της αριστεράς: 
η Χαραυγή ακολούθησε την διαδικασία ανατύπωσης της αστυνομικής ανακοίνωσης, 
ενώ η οπ]πο έκδοση της Γνώμης θεώρησε την κίνηση της αστυνομίας ύποπτη και 


στήριξε το κίνηµα οςςΙρΥ. 


Ίσως το πιο ενδιαφέρον, όµως, να ήταν ακριβώς η εμφάνιση και πάλι µιας τάσης 
αμφισβήτησης µέσα στην νεολαία που φαίνεται διαχέεται αυτή την περίοδο. 
Σύμπτωμα αυτών των τάσεων ήταν και η οργάνωση εναλλακτικού ροκ φεστιβάλ στην 
Πλατεία Ηρώων, στη Λεμεσό στις 3ἱ Μαρτίου σε σύνδεση µε τις παγκόσμιες 
εκδηλώσεις ενάντια στον καπιταλισμό και την εμπορευμµατικοποίηση. Λινκς µε τις 
βασικές πληροφορίες και σχολια: Π{ρ:////Ν/.εραπεπος!.οοπι//πάεχ.ΡΠΡρ/8τοΠίνες/ 1585 
Πάρ:/απα[επίος.Ὀἱορδροί.εοπι/2012/04/01ορ-ροςί.πίπα 


ΔΙΕΟΝΗ 


Λιβύη: Μάχες δυτικά. διαδηλώσεις και ένταση ανατολικά 

Νέα εστία μαχών ξέσπασε στην Δυτική Λιβύη γύρω απὀ την πόλη ΖαγαΤα. Οι µάχες 
εδώ εκφράζουν πιο έντονα το γεγονός ότι η κατάληψη της Τρίπολης και ο μετέπειτα 
θάνατος του Καντάφι, απλώς πάγωσαν µια διαδικασία συγκρούσεων που βρίσκεται, 
συνεχώς, κάτω από µια λεπτή επιφάνεια. Ἡ Ζ8ννατα, τῆς οποίας οι κάτοικοι είναι 
Ῥέρβεροι, σε αντίθεση µε τους Άραβες των γειτονικών πόλεων και χωριών, 
καταλήφθηκε απὀ τους αντικανταφικούς τον Φερβαρη του 2011 και µετά 
ανακαταλήφθηκε από τους κανταφικούς. Ακολούθως, στο τέλος του Αυγούστου 
έγιναν σκληρές µάχες στην περιοχή και οι κανταφικοί δεν φάνηκε να υποχωρούν, 
ακόµα και όταν η γενική επίθεση των αντιπάλων τους έφτανε µέχρι την Τρίπολη. Στις 
νέες συγκρούσεις φαίνεται να εμπλέκονται οι παλιοί αντίπαλοι µε τον μανδύα τώρα 
των τοπικών πολιτοφυλακών. Έτσι οἱ αντικανταφικοί µε έδρα την Ζαννατα πολεμούν 
τους κανταφικούς των γύρω περιοχών και πάλι. Τα διεθνή πρακτορεία αναφέρουν ότι 
η περιοχή έχει µια έντονη ιστορία διαμάχης απὀ πέρσι, χωρίς ὠστόσο επέκταση στο 
πως μεταφράζεται η αντιπαραθεση σήµερα. 


ΠΗέρ://απριγαταῦ.ηοί/201 2/04/05/ννπεπ-παίο-ΗὈεγαίος-2/ 


Στην ανατολική Λιβύη έγινε νέα διαδήλωση στην Βεγγάζη ενάντια στοὺς ένοπλους, 
οι οποίοι εξακολουθούν να ελέγχουν δηµόσια κτίρια και υπηρεσίες, ενώ σε µια πιο 
µικρή πόλη, την Ώετπα φαίνεται να έχει ξεσπάσει έντονη διαμάχη ανάµεσα στους 
ισλαμιστές και τους αντίπαλους τους µε απειλές, δολοφονίες και ανατινάξεις 


αυτοκινήτων ὡς προειδοποίηση. 


Πίίρ://νννννν ατακηοί.ΙΠ[ο/2ρΞπιδ708δ4 δΙάξδδίζοΞ1 δσ]ξο 


Απλώνεται το αίτημα για λογοδοσία σχετικα µε την Διαπλοκή 
οικονοµικών συμφερόντων: Παραιτήθηκε και ο Μπόσι στην Ιταλία 

Μπορεί οἱ τράπεζες να έχουν καταφέρει να επιχορηγηθούν από τα κράτη για την 
κερδοσκοπία τους, αλλά το δηµόσιο αἴσθημα για το σκάνδαλο φαίνεται να 
εκφράζεται ἠ να γίνεται προσπάθεια να ικανοποιηθεί µε εστιάσεις σε δημόσιους 
αξιωματούχους οι οποίοι έχουν διαπλεκοµενα οικονομικά συμφέροντα. Μετά από 


ανάλογες συζητήσεις στην Γερμανία, Ελβετία και Ιρλανδία, το σκηνικό έφτασε και 

στην Ιταλία, όπου ο ηγέτης της Λεύκας του Βορρά αναγκάστηκε να παραιτηθεί όταν 
φάνηκε ότι είχε χρησιμοποιήσει δηµόσια χρήματα για ιδιωτικούς λόγους 

Ο ίδιος ο Μπόσι βέβαια κατηγόρησε, όπως και ο Μπερλουσκόνι πριν, τους 
αντίπαλούς του για επίθεση εναντίον του και σίγουρα η παραίτησή του - μόνιμη ή 
προσωρινή - διευκολύνει τον Μ. Μόντι. Αλλά το θέµα, µάλλον, αφορά την ευρύτερη 
ευαισθησία της κοινής γνώμης για την διαπλοκή πια, καθώς η κρίση απλώνεται από 
τις ιερογλυφικές αναφορές στα 5ρτε8άς αγορών στην καθημερινότητα. 


Πίέρ://ν/νννν.ευτοπεν”ς.οοπι/2012/04/06/πιαίπ-ΠαΠαπ-ορρος{πομ-ἱεαάετ-α1{5-απιῖς- 
οοιταρίοΠ-5οαπά 





Αμήχανοι θεσμοί: Η Ε.Ε. κοιτάζει τις αγορές, τις κάλπες και τους 
δρόμους 

Ἡ απαισιοδοξία ξαναγύρισε πάλι στον ευρωπαϊκό ορίζοντα. Η πιθανότητα ή κρίση 
στην Ισπανία και την Πορτογαλία - και µετά στην Ιταλία - να εξελιχθεί σε 
«ελληνική», αφού η λιτότητα δεν παράγει ανάπτυξη και οἱ «αγορέο δεν 
συμπεριφέρονται ορθολογικά, αλλά και µε κίνητρο τις επενδύσεις σε χρεοκοπίες, 
είναι και πάλιν στο προσκήνιο. Και το φόντο των ανακεφαλαιοποιήσεων τῶν 
τραπεζών είναι απὀ µόνο του ένα ορόσημο µε δικά του προβλήματα. 

Στο βάθος υπάρχει αναμονή: οι εκλογές στην Γαλλία αν και εμφανίζονται σαν 
εκλογές ρουτίνας, αρχίζουν να θέτουν το ερώτηµα αν θα υπάρξει διαφοροποίηση µε 
την εκλογή του σοσιαλιστή Όλαντ, µε φόντο την σχετικά θεαματική άνοδο του 
υποψήφιου της άκρας αριστεράς, ο οποίος φαίνεται να ξεπερνά την Δε Πεν. Και 
φυσικά, η «ανησυχία απλώνεται και στην Βαλκανική: την Κυριακή το αθηναϊκό 
Ῥήμα κατέγραφε το άγχος από τις δημοσκοπήσεις -- φαίνεται ότι υπάρχει πιθανότητα 
να µην συγκροτηθεί αυτοδυναμία µε τα δυο «μεγάλα» κόμματα [ΝΔ, ΠΑΣΟΚ’. 

Στις ΗΠΑ. η ισχνή ανάπτυξη, η οποία επιχορηγείται από την πολιτική της Κεντρικής 
Τράπεζας για φτηνό χρήμα, µπορεί να διαρκέσει µέχρι το φθινόπωρο και να 
επανεκλέγει ο Ομπάμα, αλλά είναι δύσκολο να δει κάποιος αυτήν την διαδικασία να 
βοηθα την διεθνή οικονομία. Μάλλον οι αμερικανοί εύχονται να µην επιστρέψει πίσω 
η κρίση την οποία είχαν εξάγει απὀ το 200δ. Αν ελαττωθεί η ανάπτυξη στα 
«εργοτάξια» του πλανήτη - στην Κίνα λ.χ. - τότε η µείωση της παγκόσμιας ανάπτυξης 
θα γυρίσει πίσω σαν πρόβλημα στην Δύση. Όποτε η πίεση για μετατόπιση απὀ την 
σκληρή πειθαρχία σε νέο κύκλο κεὐνσιανών επενδύσεων είναι πιθανή σαν απάντηση 


σε ενδεχόμενη εκλογική πίεση, αλλά και πίεση από τον Δρόμο. 


1Η! 


Όταν καταρρέουν τα χρηματιστήρια υπάρχουν και τα ευχάριστα: οι 


πλούσιοι έχασαν 9.1 δις 

Οι 20 πιο πλούσιοι άνθρωποι στον κόσµο, έχασαν ένα συνολικό πόσο γύρω στα 9. 
δις δολάρια την περασμένη εβδομάδα όταν οι διεθνείς αγορές σημείωσαν ὁραµατική 
πτώση στο πλαίσιο της αναζωπύρωσης των ανησυχιών για την κρίση του χρέους στην 
ευρωζώνη. Οι διεθνείς αγορές άρχισαν να υποχωρούν µετά απὀ τα φτωχά 
αποτελέσµατα στη πώληση χρεογράφων της Ιταλίας και της Ισπανίας. Αυτά τα 
αποτελέσµατα άρχισαν να δημιουργούν και πάλι ανησυχίες για την πιθανότητα να 
χρειαστούν και αυτές οι χώρες διεθνή στήριξη για καλύψουν τα χρέη τους και την 
ανάγκη χρηµατοδότησης τους 
Παρ://τίοοπ1/Η5Ιπεςς/πεν/ς/ ορ ΠΠοπαίτες-παΓκείς-άτορ-Ιοδ5ες-451/ 

